216 Službeni list Europske unije 03/Sv. 33 32006D0965 L 397/22 SLUŽBENI LIST EUROPSKE UNIJE 30.12.2006. ODLUKA KOMISIJE od 19. prosinca 2006. o izmjeni Odluke 90/424/EEZ o troškovima u području veterinarstva (2006/965|EZ) VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 37., uzimajući u obzir prijedlog Komisije, uzimajući u obzir mišljenje Europskog parlamenta (!), uzimajući u obzir mišljenje Europskoga gospodarskog i soci- jalnog odbora (?), budući da: (1) Zajednica sufinancira aktivnosti država članica vezane uz iskorjenjivanje, kontrolu i praćenje bolesti životinja i zoonoza na temelju godišnjih programa odobrenih u skladu sa zahtjevima i postupkom koji su utvrđeni u članku 24. Odluke Vijeća 90/424/EEZ od 26. lipnja 1990. o troškovima u području veterinarstva (?). Preispitivanje postupaka za sufinanciranje programa za iskorjenjivanje, kontrolu i praćenje bolesti životinja i zoonoza od strane Zajednice, posebno uzimajući u obzir iskustva stečena kroz djelovanje radne grupe za praćenje iskorjenjivanja bolesti u državama članicama ustanovljene u skladu s odredbom 29. Bijele knjige o sigurnosti hrane, pokazalo je da bi višegodišnji pristup tim programima i novi popis bolesti i zoonoza omogućili postizanje boljih rezultata. Višegodišnji pristup kod programa za iskorjenjivanje, kontrolu i praćenje bolesti životinja i zoonoza osigurao bi uspješnije i učinkovitije postizanje ciljeva tih programa i bolje i transparentnije upravljanje te bolje mogućnosti njihove revizije, čime bi sredstva Zajednice bila učinkovitije iskorištena. Zato je primjereno izmijeniti odredbe koje uređuju te programe kako bi uključivale mogućnost financiranja višegodišnjih programa. (*) Mišljenje dano 12. prosinca 2006. (još nije objavljeno u Službenom listu). (?) Mišljenje dano 26. listopada 2006. (još nije objavljeno u Službenom listu). (*) SL L 224, 18.8.1990., str. 19. Odluka kako je zadnje izmijenjena Odlukom 2006/782/EZ (SL L 328, 24.11.2006., str. 57). (3) To je preispitivanje također pokazalo da bi popis s ogra- ničenim brojem bolesti životinja i zoonoza koje ispunja- vaju uvjete za sufinanciranje povećao uspješnost i učin- kovitost programa za iskorjenjivanje, kontrolu i praćenje. Popis bolesti i zoonoza koji odražava prioritete Zajed- nice, i za iskorjenjivanje kojih Zajednica daje financijski doprinos, treba biti sastavljen uzimajući u obzir mogući utjecaj tih bolesti i zoonoza na javno zdravlje kao i na međunarodni promet i promet unutar Zajednice životi- njama ili proizvodima životinjskog podrijetla. Zato bi posebne odredbe za kontrolu zoonoza trebalo izbrisati. Treba  postojati  mogućnost  izmjene  toga  popisa postupkom komitologije kako bi se uzele u obzir nove bolesti životinja te novi epidemiološki i znanstveni dokazi. Da bi se pojednostavio postupak odobravanja programa za iskorjenjivanje, kontrolu i praćenje koje države članice dostavljaju Komisiji, treba osigurati da za odobrenje programa koji ispunjavaju uvjete za financijski doprinos bude dovoljna jedna odluka umjesto dvije koje su trenu- tačno potrebne, jedna kojom se utvrđuje popis programa koji ispunjavaju uvjete za doprinos i druga kojom se programi odobravaju. Da bi Komisiji omogućile praćenje provođenja programa, države članice trebaju Komisiji redovito slati izvještaje o obavljenim  aktivnostima,  postignutim  rezultatima i nastalim troškovima. Odlukom Vijeća 90/638/EEZ od 27. studenoga 1990. o određivanju  kriterija  Zajednice za  iskorjenjivanje i praćenje određenih bolesti životinja (*)  utvrđuju  se tehnički zahtjevi i zahtjevi u pogledu informiranja za programe iskorjenjivanja, kontrole i praćenja za koje se traži financiranje Zajednice. Ti tehnički zahtjevi i infor- macije trebaju se redovito i pravovremeno dopunjavati i prilagođavati kako bi bili u skladu s tehničkim i znan- stvenim napretkom, te s povratnim informacijama teme- ljenima na iskustvima u provođenju programa. Zato je primjereno omogućiti Komisiji da prema potrebi te tehničke kriterije usvaja i dopunjuje. Odluku Vijeća 90/638/EEZ treba s tim u skladu staviti izvan snage. (*) SL L 347, 12.12.1990., str. 27. Odluka kako je izmijenjena Direk- tivom 92/65/EEZ (SL L 268, 14.9.1992., str. 54).